Tjantsjoom ñequio cajnoom Tso cajnoom' nnom tjantsjoom:_ Aa re, ¿Ljo' ts'iaan' na nn'an quiluena na 'u ma'ua' nioomna?
T'o tjantsjoom, matsoom: _ Aa re, meinchjoo ticaljeiiya ljo' ts'iaan' na luaa' quiluena.
Matso tjantsjoom nnom cajnoom': _ Aa re, mati ja quindiiya na quilue nn'an na 'u jndyii mache' quia na quitsei'xua'.
T'o cajnoom', matsoom: _ Aa re, meinchjoo ticaljeiiya na luaa' quilue nn'an, ja cwe'tomti na neinnco ts'oon jo' na quitseixuaya.
Tso tjantsjoom: _ nn'an tsjoomnancue meinchjoo tiya cwila'tiuuna. Yati na cwe' ljoo caljoo'ndyo ñequio quioo' na cwic'een naquii' jndaa.
Cwela'ti' ntycwii cwentowaa.